    Bí wọ́n ti wọ ibi tí ọba yìí jókòó sí, wọ́n bá àwọn ìjòyè rẹ̀, ọba sì bẹ̀rẹ̀ síó gbọ̀n bí ẹni tí òtútù ń pa, gbogbo ẹ̀wù rẹ̀ ń fẹ́ lẹ́lẹ́ bí ìgbà tí ẹ̀fúùfù ń fẹ́ igi oko. Ìgbà tí iwin yìí sọ̀rọ̀ síi kò le dáhùn, inú bí iwin nítorí èyí, ó na irin mọ́ ọ lórí, orí fọ, ìmùdùnmúdùn hàn gbangba, ikú dé. Iwin tún wo àwọn ìjòyè, ó dá sèríà fún gbogbo wọn, ó pa wọ̀n, ó pe gbogbo ìlú jọ, bí wọ́n fẹ́ bí wọ́n kọ̀, wọ́n dé, o tún múra ó fi ọkùnrin tí ó jẹ́ ọkọ àbúrò rẹ̀ jọba, o lọ sí ìsàlẹ̀ ilẹ̀ ó pe àbúrò rẹ̀, wéré eléyìí nì di ayaba. Báyìí ni ìtàn náà párí – eléyìí ni ìtàn kẹta tí a gbọ́ nínú ilé Òpìtánparapọ̀.
    Bi won ti wo ibi ti oba yii jokoo si, won ba awon ijoye re, oba si bere sio gbon bi eni ti otutu n pa, gbogbo ewu re n fe lele bi igba ti efuufu n fe igi oko. Igba ti iwin yii soro sii ko le dahun, inu bi iwin nitori eyi, o na irin mo o lori, ori fo, imudunmudun han gbangba, iku de. Iwin tun wo awon ijoye, o da seria fun gbogbo won, o pa won, o pe gbogbo ilu jo, bi won fe bi won ko, won de, o tun mura o fi okunrin ti o je oko aburo re joba, o lo si isale ile o pe aburo re, were eleyii ni di ayaba. Bayii ni itan naa pari – eleyii ni itan keta ti a gbo ninu ile Opitanparapo.